**P R A V I D L Á H R Y „ R Ý C H L A  V Y B Í J A N Á“**

Hrá sa podľa upravených pravidiel rýchlej vybíjanej.

**IHRISKO**

Hrá sa na ihrisku 9 x 6 m, okolo ktorého je dosť voľného miesta.

**POSTAVENIE HRÁČOV**

Pred otvorením hry kapitáni losujú o loptu. Družstvo , ktoré získalo loptu sa rozostaví okolo ihriska systémom : 2+3+2+3.Druhé družstvo obsadí hracie pole a voľne sa v ňom rozostaví. Loptu má celý polčas družstvo ,ktoré vybíja /ktoré je rozostavené okolo ihriska/.

**LOPTA**

Hrá sa s nie veľmi nahustenou loptou na volejbal.

**HRÁČI**

Družstvo má 10 hráčov a 2 náhradníkov. Výmena hráča v priebehu hry je dovolená len v prípade poranenia hráča, inak je možná len po skončení polčasu.

**TRVANIE HRY**

Hrá sa 2x 5 minút, s výmenou v  polčase. Ak je niektoré družstvo vybité v kratšom čase, je zápas /alebo polčas / ukončený pred časovým limitom.

**URČENIE VÍŤAZA**

Výsledok hry určuje celkový počet vybitých hráčov z oboch polčasov. Zvíťazí družstvo, ktoré v čase 5 minút vybije väčší počet hráčov, alebo v kratšej dobe všetkých hráčov. Pri nerozhodnom stave rozhoduje o výsledku predľženie o max. 3 minúty do vybitia 1 hráča. Ak niektoré družstvo nenastúpi úplné, chýbajúci hráči sa počítajú do počtu vybitých .

**PRIEBEH STRETNUTIA**

Hru začína hvizdom rozhodcu hráč z družstva, ktoré je rozostavené po obvode ihriska vybíjaním protihráča v ihrisku. V záujme urýchlenia hry hráči nemusia mať nabité! / ak hráč dostane loptu môže bez nabitia triafať protihráča/ Ak sa hráčovi v poli podarí chytiť loptu od protihráča / nesmie mu spadnúť na zem – vtedy je vybitý /, vráti do poľa prvého vybitého spoluhráča./ Vybití hráči si sadajú na lavičku v poradí v akom boli vybití. Ak loptu, ktorá zasiahla vybíjaného hráča, chytí on sám alebo ktorýkoľvek iný spoluhráč či **súper**, zachraňuje ho od vybitia a sám môže hneď hrať. Pri odovzdávaní lopty súperovi, loptu hráč v bezpečnej vzdialenosti od súpera buchnutím o zem dáva protihráčovi. Hra môže pokračovať, až po opustení vybitého hráča z pola. Nie je dovolené zdržovať hru , vyhodením lopty mimo územia vymedzeného na hru. Po napomenutí rozhodcu, ak sa priestupok opakuje môže rozhodca pristúpiť k vylúčeniu hráča / sadne si na lavičku, ako by bol vybitý /.